《古楠歌用严郑公韵》
宋代·赵善期

秀挹奇峰佳客对，凌空下视孤鸿背。夜□云□起山根，老蛟飞出崖裂痕。

高高不放行云度，鸟语去来分晓暮。直疑种是万年枝，定应叶渍三危露。

班输腰斧频□头，婆娑岩壑□□愁。□看世事了如梦，静听江声知几秋。

巴南刺史儒林文，怜汝抱材开鉴赏。赓载长谣□更清，琼钩珠佩相联响。

作者简介：赵善期，字成父。太宗七世孙（《宋史》卷二二八《宗室世系表》）。孝宗淳熙六年（一一七九），为巴州化城丞。事见清道光《巴州志》卷一五。